"SETSWANA PUO YA GAE R-3 2.4 Tlhatlhobo tokomane ya CAPS e neela ditlhokego tsa Tiro nngwe le nngwe ya tlhatlhobo e e tlhomameng. KGWEDITHARO KGWEDITHARO KGWEDITHARO KGWEDITHARO MOPHATO SERUTWA GOTLHE 1 2 3 4 1 Puo ya gae 1 2 2 2 7 2 Puo ya gae 1 2 2 2 7 3 Puo ya gae 1 3 3 2 9 Mo Kgweditharong ya ntlha go na le tirwana ya tlhatlhobo e e tlhomameng e le nngwe (e e akaretsang mefuta ya palo ya dikarolwana tse di rutang ka dintlha tse di farologaneng tsa puo) mo Mophato 1-3. Mo mophatong 1 dikolo di rotloediwa go tlhatlhoba ka tlhatlhobo ya motheo mo kgweditharong ya ntlha. Go tlaleletsa, go neelwa ditshitsinyo tsa tlhatlhobo e e sa tlhomamang e e tla thusang go ruta le go ithuta ga letsatsi le letsatsi mme e ka se rekotiwe ka tlhamalalo. 2.5 Go reetsa le go bua Barutwana ba tla tswelela go tlhabolola dikgono tsa bona tsa go reetsa le go bua ka iketlo, e se fela mo karolwaneng nngwe le nngwe ya puo, mme e le mo dirutweng tse dingwe. Ka go reetsa le go bua go le botlhokwa mo go ithuteng dirutwa tsotlhe, go botlhokwa gore dikgono tse, di tlhabololwe sentle go sa le gale mo botshelong jwa thuto jwa ngwana. Ke ka moo mo Kgatong ya Motheo, go na le nako e e kgethegileng e e abetsweng go tlhabolola dikgono tse pedi tse di botlhokwa tse. Kabo ya nako ya go reetsa le go buisa e neela: (1) Nako e e dirisitsweng mo tshimologong ya letsatsi (2) Ditirwana tse di totileng go reetsa le go bua. 2.5.1 Ditiro tsa molomo mo tshimologong ya letsatsi Barutwana ba tshwanetse go simolola ka Tiro ya molomo e khutshwane letsatsi le lengwe le lengwe. Dirisa nako e go: • Bua ka letsatsi, letlha, tšhate ya maemo a bosa, matsatsi a barutwana a matsalo, matsatsi a ditiragalo tse di kgethegileng. • Netefatsa go nna teng ga barutwana: bitsa maina a bona go tswa mo rejisetareng gore o kgone go bona ba ba leng teng/ba ba seng teng • Reetsa barutwana ba le mmalwa ba tlotla dikgang tsa bona, ‘bontsha le go tlotla’ ka ga setshwantsho kgotsa selo fela, bua ka ga bukatsatsi, metshameko, dikonsarata, ditiragalo tse go buiwang ka tsona thata le go tlotla dikgang fela. Leka go reetsa dikgang tsa morutwana mongwe le mongwe bonnye gangwe mo dibekeng tse pedi. CAPS 11"